Øvre del av Værlegata ble bygget i sen empiretid og er nå regulert til særskilt verneområde. Alle de lokale gårdene har fine og karakteristiske gårdsrom. De fleste gårdene i øvre del av Værlegaten ble bygget mellom 1830 og 1850, men selve gaten ble etablert i 1836. Værlegata 8 ble bygget i 1850-årene med bindingsverksvegger. Eiendommen fungerte som sparebank i en periode rundt 1870 tallet. Huset er regulert til særskilt verneområde og er bevaringsverdig for sin alder, autentisitet, representativitet og historiske betydning.

Historie
--------

Værlegata 8 har ikke bestandig hatt det navnet. I løpet av de siste 200 årene har den har gått fra å hete Værlegaden 330 B til Værlegaten 8, og Værlegata 8 slik den heter i dag. Den øverste delen av Værlegata står stort sett som før sett utenifra med unntak av Værlegata 6 som brant i februar 2022.

Det har vært flere bybranner i Moss opp gjennom tidene, og Værlegata var en av gatene som ble utsatt for den største bybrannen i Moss i 1858. Siden huset var bygd av treverk så var huset spesielt sårbart for brann og brant da ned sammen med flere andre i gata.

Husene i Værlegata ble oppført i 1830-50 og lå på den tiden i en småbygate, men nå har roen senket seg mer over nabolaget og vi vet at beboerne i Værlegata dyrker frukt og grønt, og en av dem har bikuber i hagen sin. Værlegata ble regulert til spesialområde for bevaring i 1984. Mot slutten av 1800-tallet var ikke gaten bare et typisk arbeiderstrøk, her bodde det nemlig både arbeidsmenn, kjøpmenn og bankkasserer. Fram til 2019 gikk gata fra rundkjøringen i Kransen og Bedehuset sørover til Klevberget. Gata ble opparbeidet i 1836 og ble da kalt Kugate. Den nederste delen av Værlegata ble revet i våren 2019 til fordel for ny jernbanestasjon. 

Generell informasjon| Kulturminne-ID | 248103 |
| --- | --- |
| Informasjon fra Kulturminnesøk.no | Eiendommen Værlegata 8 er bygget i 1850-årene. Har en i periode fungert som sparebank omkring 1870.
Regulert til spesialområde for bevaring.
Bevaringsverdig på bakgrunn av alder, autensitet, representativitet og historisk betydning. |
| Oppført/ endret (år) | Ukjent |
| Byggestil, materialer | utmurt bindingsverk |
| Antall etasjer | 2 (pluss kjeller) |
| Matrikkelnummer | 330b |
| Gård/ Bruk | Nei |
| Sefrak ID | 010104-0501-101 |

Byggestil
---------

Værlegata 8 har 2 etasjer og en kjeller samt en tomt. Den øvre etasjen er bygd av panel i trevirke som skal imitere murstein (se bildet øverst i artikkelen). Dette ble gjort fordi etasjen under ikke hadde håndtert vekten av vanlig murstein. Resten av bygget er opparbeidet i mur og ble i 1920 påbygget mot nummer 10. dette kan tydelig observeres på mursteinene som er bygget opp av gråsteinsmur. Husets fremtid er per i dag veldig sikret. Huset er vernet etter vernekategori 2 og er et kulturminne og vernet hus, noe som indikerer at huset kommer til å bli værende i mange flere år, og blir ikke revet ned. I følge nåværende beoer stod det tidligere et bryggerhus på tomten, men det hadde ingen verneverdig verdi og ble i nyere tid erstattet med en garasje.

Tidligere beboere og deres historie
-----------------------------------

Informasjonen i tabellen nedenfor er hentet fra papirutgave fra digitalarkivet av *Matrikulerede eiendomme i Moss* *1933-1868.*

|  |  |  |  |
| --- | --- | --- | --- |
| Årstall | Gatenavn | Hus nr. / Matrikkelnummer | Eier |
| 1933 | Værlegaten | 8 | Carl Hansen |
| 1923 | værlegaten | 8 | Jens Chr. Olsen |
| 1897 | Værlegaden | 330 b | C. Olsen |
| 1893 | Værlegaden | 330 b | Johan Wilhelm Olsen |
| 1889 | Værlegaden | 330 b | Johan Wilhelm Olsen |
| 1886 | Værlegaden | 330 b | Andreas.    Clementsen |

Johan Wilhelm Olsen, het opprinnelig Johan Wilhelm Wiberg da han ble født den 7. januar 1829 i Bergen. Ettersom han ble voksen så endret ham etternavnet til Olsen for å hedre sin daværende pleiemor som het Olsen. Olsen jobbet som kjøpmann i Bergen, og opplevde både oppganger og nedganger i sin karriere. Han var alene om sine utfordringer, men han var en trofast person som ikke ga opp. Hans nærmeste var sjokkert over at han holdt ut gjennom omstendighetene sine. Denne evnen skulle i senere tid lønne han godt, ettersom han fikk besøk av Prins Oscar Fredrik som hadde interesse for museet Olsen eide. Dette var starten på et av de viktigste forholdene til Olsen, og han var lettet over at han endelig fikk trofast forhold med prinsen.[1] Olsen døde i 1898, årsaken til døden er fortsatt ukjent, men han ble 69 år, som på den tiden var veldig gammelt, så vi kan konkludere at han døde av naturlige årsaker som bl.a. aldring.[2]

Det er bekreftet at J. W. Olsen hadde barn, men kildene er uenige om hvor mange. Olsen er sønn av Johannes Wilhelm Wiberg (10. april 1802 – 1884) og Karen Elisabeth Smith (23. oktober 1801 – 24. september 1884). [3] I senere alder flyttet han til sin søster Laura i Moss.

1. ^ Krag, Vilhelm (3. november 1972). «Kjøpbmand J. W. Olsen fra Bergen. En tro og tapper Mands Historie.». Aftenposten.

2. ^ «Kjøpmann Olsens historiske arv». Bergensavisen. 16. august 1997.

3. ^ «Johan Wilhelm Wiberg Olsen – Hvorfor ble han pleiebarn?».

Kilde: Digitalarkivet , (1893). *Matrikulerede eiendomme i Moss*

Referanser
----------

1. ↑  «Værlegata 8, Bygårdsanlegg». Besøkt 23. september 2022.
2. ↑  Jeppsson, Natalie Kristiansen, Martin Myklebust, Rikke (28. februar 2022). «(+) Brann i bolig i Værlegata». *Moss Avis* **(norsk)**. Besøkt 24. september 2022.
3. ↑  Hansen, Geir (18. mars 2022). «(+) Fire heftige bybranner herjet Moss. La store deler av sentrum i aske». *Moss Avis* **(norsk)**. Besøkt 6. september 2022.
4. ↑  Edfeldt, Per (1978). *Kortfattet lokalhistorie for Moss til bruk i skolen*. A/L biblioteksentralen - Oslo.
5. ↑  «Værlegata honning». Arkivert fra originalen 23. september 2022. Besøkt 5. september 2022.
6. ↑  Fra muntlig presentasjon i klasserommet av riksantikvaren i Moss
7. ↑  «Kart - Kulturminnesøk». *Kulturminnesøk*. Besøkt 7. september 2022.
8. ↑  «Faktaark: Bygninger før 1900 (Sefrak)». *faktaark.miljodirektoratet.no*. Besøkt 16. september 2022.
9. 1 2  Sitater fra intervju med eieren av huset
10. ↑  Sitater fra riksantikvaren i Moss

|  |  |
| --- | --- |
| Oppslagsverk/autoritetsdata | Riksantikvaren kulturminne
 |